

**REPUBLIKA HRVATSKA**

**MINISTARSTVO TURIZMA**

Uprava za strateško planiranje, programe Europske unije i međunarodnu suradnju

Prisavlje 14, 10000 Zagreb

objavljuje

**J A V N I P O Z I V**

Srednjim strukovnim i umjetničkim školama za

**PROMOCIJU I JAČANJE KOMPETENCIJA STRUKOVNIH ZANIMANJA ZA TURIZAM 2019.**

1. Predmet Javnog poziva je sudjelovanje u sufinanciranju troškova izrade projekata.
2. Sredstva su namijenjena za:
3. **Novi turistički proizvod** za jačanje ukupne konkurentnosti destinacije u kojoj se škola/-e nalazi/-e temeljen na:

* povezivanju javnog, civilnog, privatnog sektora i znanosti (razvoja)
* pozitivnim učincima u zaštiti okoliša
* uvođenju novih tehnologija
* uključivanju strateški definiranih posebnih oblika turizma (nautički, zdravstveni, kulturni, poslovni, golf, cikloturizam, ruralni i planinski, eno i gastro, omladinski, socijalni i dr.)

1. **Projekte** nastale u suradnji s drugim obrazovnim sektorima u svrhu razvoja turizma (IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
2. **Nove oblike promocije**:

* branding
* uvođenje IT komunikacijske tehnologije (korištenje društvenih mreža, internet i dr.)
* drugo

1. Prijavu na javni poziv mogu podnijeti:

**Srednje strukovne i umjetničke škole** kojima su osnivači Grad Zagreb, županije ili Republika Hrvatska (u daljnjem tekstu: **Prijavitelj**).

Spomenuti Prijavitelj projekt može prijavit samostalno ili u partnerstvu s jednom ili više drugih škola (tj. srednjim strukovnim i umjetničkim školama - u daljnjem tekstu: **Partner**). Osnivač Partnera mora biti Grad Zagreb, županija ili Republika Hrvatska.

1. Ukupna planirana vrijednost javnog poziva: **400.000,00 kn**
2. Iznos zatraženih sredstava može biti najviše:

* **20.000** **kn** ukoliko se prijavljuje **1** škola
* **50.000 kn** ukoliko se projekt prijavljuje u partnerstvu 2 ili više škola

Prijavitelj po pojedinom projektu može tražiti do **100%** **vrijednosti projekta**.

1. Prijavitelj može prijaviti najviše **jedan** projekt.
2. Potrebna dokumentacija za kandidiranje projekata:

(1) **Obvezni obrasci za prijavu**:

* jedan Opisni obrazac prijave na propisanom obrascu ispunjen isključivo na računalu, potpisan i ovjeren – potpisuje ga škola - Prijavitelj
* Obrazac proračuna projekta na propisanom obrascu ispunjen isključivo na računalu - u slučaju partnerstva svaka škola (Prijavitelj i Partner) dostavlja obrazac proračuna s troškovima koji se odnose na aktivnosti u provedbi projekta dotične škole
* Izjava o partnerstvu na propisanom obrascu (ukoliko se projekt prijavljuje u partnerstvu)

(2) **Obvezni prilozi za prijavu**:

* dokaz o pravnom statusu za Prijavitelja i Partnere (ukoliko se projekt izrađuje u partnerstvu)
* potvrda nadležne Porezne uprave o nepostojanju duga prema državi (ne starija od 30 dana) za Prijavitelja i Partnere (ukoliko se projekt izrađuje u partnerstvu)
* dokaz da su mentori zaposlenici škola Prijavitelja/Partnera (u slučaju partnerstva, za sve mentore)

**NAPOMENA**: objedinjenu dokumentaciju (obvezen obrasce i propisanu dokumentaciju) dostavlja Prijavitelj projekta.

1. Ministarstvo zadržava pravo praćenja realizacije programa/projekta, kao i kontrole namjenskog trošenja sredstava.
2. Prijave dostaviti na adresu: Ministarstvo turizma, Prisavlje 14, 10 000 Zagreb, s naznakom: **„Prijava na javni poziv – „Promocija i jačanje kompetencija strukovnih zanimanja za turizam 2019.“ - ne otvarati“.**
3. Neće se uzeti u razmatranje prijave poslane izvan roka navedenog u Uputama za prijavitelje.
4. Javni poziv otvoren je **do 28. veljače 2019.** godine

**Upute za prijavitelje i cjelovita natječajna dokumentacija sastavni su dio ovog Javnog poziva i objavljeni su na mrežnim stranicama** [**Ministarstva turizma**](https://mint.gov.hr/javni-pozivi-11414/11414) **u rubrici 'Javni pozivi'.**

\*P/2752258\*

KLASA: 334-05/19-09/9

URBROJ: 529-03/3-19-1

Zagreb, 31. siječnja 2019.